شەفەق نیوز/ سەرچەوەیگ ئەمنی، ئمڕوو پەنجشەممە،  خەوەردا ک ئاگریگ کەفتە ناو ماڵیگ لە بەغداد پایتەخت و گیان پەنج کەس لە یەک خیزان رفان.
سەرچەوەگە ئەرا ئاژانس شەفەق نیوز وت: ئاگرەگە شەوکی ئمڕوو لە ناو ماڵیگ لە ناوچەی ساکچیە لە بەغداد بڵۊزە کرد، و بۊیە هووکار کوشیان پەنج کەس لە یەک خیزان،  ژن و مناڵ هاناویان.
سەرچەوەگە وتیش؛ ئاگرەگە لەوەر شۊرتیگ کارەبایی بۊیەسەو، و تەرمەیلە وەرەو پزشک دادوەری بریان.
